XXXIX.  Monasterii Rosenfeldensis privilegia confirmat, petente Brunone abbate.   (Romae, ap. S. Petrum, Maii 1.) [LAPPENBERG,  Hamburg. Urkund.,  I, 189.] XL.  Ecclesiae Sancti Hippolyti Biblenensis tutelam suscipit bonaque confirmat.   (Romae, ap. S. Petrum, Maii 2.) [MITARELLI,  Ann. Cam.,  III, App., 479.]
Author: Adrianus IV

ADRIANUS episcopus, servus servorum Dei, dilectis filiis ANTONIO plebano Sancti Hippolyti de Bibiena, ejusque fratribus, tam praesentibus quam futuris, canonice substituendis, in perpetuum.

Piae postulatio voluntatis effectu debet prosequente compleri quatenus et devotionis sinceritas laudabiliter enitescat, et utilitas postulata vires indubitanter assumat. Eapropter, dilecti in Domino filii, vestris justis postulationibus clementer annuimus, et praefatam ecclesiam in qua divino mancipati estis obsequio, sub beati Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona in praesentiarum juste et canonice eadem ecclesia possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis. Ecclesias Sancti Blasii et Sancti Jacobi de Bibiena, qaae cum omni jure suo liberae ad plebem vestram pertinere noscuntur, decimas ejusdem castri, villarum circumadjacentium, ecclesiam de Lontrina, ecclesiam Sanctae Mariae de Cursolone, ecclesiam de Monteclo, ecclesiam Sancti Nicolai de Vignole, Sanctae Florae de Sarna, ecclesiam de Campi, ecclesiam de Querceto, Sancti Bartholomaei de Catarsina, ecclesiam Sancti Angeli et Sancti Donati cum decimatione cinerariorum de Banzena, ecclesiam Sancti Zenonis, ecclesiam Sancti Joannis de Tremojano, Sancti Clementis de Petra, ecclesiam de Ossignano, ecclesiam Sanctae Mariae de Monte cum antiquo et debito redditu de Correzzo, qui vobis debetur, ecclesiam Sancti Egidii de Frasseneto, ecclesiam Sancti Laurentii de Ceresiolo, ecclesiam de Montesatuclo cum tota decimatione adjacentis villae, quae dicitur Gage, ecclesiam Sancti Sylvestri de Jompareta et ecclesiam montis Sylvestri cum redditu duodecim sextariorum frumenti, qui antiquo et debito jure vobis debentur. In supradictarum quoque ecclesiarum decimis antiquis et debitis redditibus quidquid vestri juris esse cognocitur, vobis auctoritate apostolica confirmamus. Decernimus ergo ut nulli omnino hominum liceat praefatam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed illibata omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate. Si qua igitur, etc. OCULI MEI SEMPER AD DOMINUM. S. PETRUS, S. PAULUS, ADRIANUS PAPA IV. Ego Adrianus catholicae Ecclesiae episcopus. Ego Imarus Tusculanus episcopus. Ego Cencius Portuensis et Sanctae Rufinae episcopus. Ego Gregorius Sabinensis episcopus. Ego Guido presb. card. tit. S. Chrysogoni. Ego Julius presb. card. tit. Sancti Marcelli Ego Ubaldus presb. card. tit. S. Crucis in Jerusalem. Ego Octavianus presb. card. tit. Sanctae Ceciliae. Ego Gerardus presb. card. tit. Sancti Stephani Coelio Monte. Ego Joannes presb. card. Sanctorum Joannis et Pauli tit. Pammachii. Ego Henricus presb. card. tit. Sanctorum Nerei et Achillei. Ego Oddo diaconus card. tit. Sancti Georgii ad Velum Aureum. Ego Rodulphus diac. card. tit. Sanctae Luciae. Ego Guido diac. card. tit. S. Mariae in Porticu. Ego Oddo diacon. card. tit Sancti Nicolai in Carcere Tulliano. Datum Romae apud Sanctum Petrum, per manum Rolandi, sanctae Romanae Ecclesiae presb. card. et cancellarii, VI Nonas Maii, indictione III, Incarnationis Dominicae anno 1145, pontificatus vero domni Adriani papae IV, anno primo.